Kormak Ogmundsson

Kormak Ogmundsson (norrønt: Kormákr Ögmundarson) var ein islandsk skald som truleg levde i tida 935 – 970.

I SkaldatalSkaldatal heimskringla.no, frå Snorre-Edda er Kormak Ogmundsson nemnd som skald hos kong Harald Gråfell og Sigurd Håkonsson ladejarl. Det meste vi elles veit om Kormak finn i islendingesoga «Kormaks saga»Kormaks saga v/Eigil Lehmann (1984) norsk og norrøn tekst der hovudinnhaldet er spunne omkring Kormak sin ulykkelege kjærleik til den vene Steingerd Torkelsdotter.
Etter soga vart Kormak fødd på garden «Melr» i Midfjorden på Island omkring år 937. Faren skal ha vore Ogmund, son til Kormak som var ein rik og ættestor hovding frå Vika i Noreg. Mor hans heitte Dalla og var dotter til Onund Sjone frå Island.

Han kom til Noreg, truleg omkring, eller litt før år 960, då Håkon Adalsteinsfostre (Håkon den gode) var konge. Seinare herja han ute i viking og då han kom attende til Noreg, vart han mannen til kong Harald Gråfell. Han var med kongen på ei krigsferd til Irland og seinare på ei ferd til «Bjarmeland». Soga sluttar med at Kormak døydde etter ein sverdstrid i Skottland, på ein stad som vart kalla Skarðaborg, truleg Scarborough.

Sjølv om det ikkje er nemnt i soga om han, må Kormak truleg ha vore ei tid hos Sigurd Håkonsson ladejarl. 
At Kormak var ein historisk person, blir støtta av at Snorre har teke med mange av dikta hans i SkaldskaparmålSkaldskaparmål Snorre Edda.

Kormak Ogmundsson skal ha gjort ei dråpa om Harald Gråfell, som er gått tapt. Vi kjenner til desse dikta av han:
SigurddråpaSigurddråpa  frå Skaldic Project dråpa om ladejarlen Sigurd Håkonsson 
LausaviserLausaviser  (64 vers) frå Skaldic Project (64 vers, alle henta frå Kormaks saga)
LausaviseLausavise  (2 strofer) frå Skaldic Project (2 strofer)

Referansar

 Bakgrunnsstoff 
 Kormákr Ögmundarson v/Finnur Jónsson
 The Saga of Cormac the Skald engelsk tekst

Kategori:Islandske skaldar
Kategori:Folk frå vikingtida
Kategori:Islendingar frå norrøn tid
Kategori:Folk i Skaldatal
Kategori:Folk i islendingesogene